kardosdrur/scandi-wiki huggingface dataset:
Beaux-Arts

Beaux-Arts eller skønne kunster er betegnelsen på den akademiske og klassiske arkitektoniske stil, der blev undervist i ved École des Beaux-Arts i Paris, og som var den dominerende byggestil i Europa og USA i slutningen af 1800- og begyndelsen af 1900-tallet. Beaux-Arts er en blandingsstil som kombinerer antikke og romerske formelementer, samt ideer fra renæssancen i et overdådig og rigt ornamenteret udtryk. 

Beaux-Arts er beslægtet med andre stilarter som jugend og nybarok. Vigtige bygninger i Beaux-Arts-stil er Grand Central Terminal og New York Public Library i New York, Casino de Monte Carlo i Monaco samt Palais Garnier, Grand Palais og Gare d'Orsay i Paris.

Kunsthistorie
Kunst
Stilperioder
Svamp (redskab)

En svamp (eller skuresvamp, grydesvamp) er et redskab til rengøring, der oftest er sammensat af en blød og en hård plasticsvamp (se billede). Svampens hårde side er f.eks. velegnet til at rengøre (skure) gryder med fastbrændte madrester. Den bløde side kan holde på relativt meget vand med opvaskemiddel og kan f.eks. bruges til opvask af let beskidt bestik og tallerkner eller til rengøring af større flader (borde, komfur etc.).

Som svamp, særligt til personlig hygiejne (badesvamp), kan benyttes "skelettet" af et havdyr fra dyrerækken havsvampe, deraf navnet.

En såkaldt luffasvamp er derimod fremstillet af frugten fra en plante af slægten Luffa.

Se også 
 Opvaskebørste
 Ståluld
 Karklud

Rengøringsartikler
Opvask
Karklud

En karklud er en stofklud på ca. 20x20cm beregnet til rengøring af overflader, især i køkkenet. Før brug vrides karkluden op, dvs. den skylles grundigt i varmt vand, foldes sammen og det opsugede vand vrides ud. Den således opvredne karklud er nu kun let fugtig og kan f.eks. bruges til at tørre madrester væk fra et spisebord. Til gulvvask erstattes karkluden med den noget større gulvklud.

Rengøringsartikler
Gulvklud

En gulvklud er en vævet stofklud beregnet til vask af gulve med vand og sæbe. Kluden er 40x40 cm eller større. Den bruges sammen med gulvspand med sæbevand og evt. en gulvskrubbe.

Gulvvask med gulvskrubbe 
En gulvskrubbe er en kost med korte, stive hår, der bruges til at skrubbe en gulvklud hen over gulvet, så føreren undgår
 at kravle på gulvet
 at hænderne kommer i kontakt med sæbevandet
Man skal dog stadig bukke sig ned og samle gulvkluden op, når den skal vrides op. Et alternativ er gulvmoppen, som man kan anvende uden at bukke sig ned og uden at komme i kontakt med sæbevandet.

Se også 

 Gulvmoppe – alternativ til gulvklud
 Karklud – til borde

Rengøringsartikler
Knivmagnet

En knivmagnet er en magnetisk holder til køkkenknive.

Køkkenknive
Viskestykke

Et viskestykke er en rektangulær stofklud på ca. 40x80cm, beregnet til at tørre vand og sæbe af køkkengrej (bestik, tallerkner etc.), efter det er blevet vasket.

Kan anvendes til mange andre formål, bl.a. som værktøj til at skabe bedre friktion mellem fingre og låg på eks. syltetøjsglas.

Rengøringsartikler
I've Been Loving You Too Long

"I've Been Loving You Too Long" er en sang, der blev skrevet af Otis Redding og Jerry Butler i 1965. I 1966 lavede The Rolling Stones et cover hit af sangen, og det samme gjorde Ike & Tina Turner i 1969.

Sangen var a-side til Otis chart hit fra 1965, og optrådte på hans tredje album Otis Blue: Otis Redding Sings Soul. B-siden til singlen var "Just One More Day", som også blev et stort hit, da den fik en 15. plads på R&B chart listen, og en 85. plads på pop singles charts.

Det første cover af nummeret lavede The Rolling Stones i 1965, kort tid efter Reddings originale version blev et hit. ”I've Been Loving You Too Long” kom på The Stones først live album, Got Live if You Want It!. 

Den kendteste cover version af sangen blev fremført af Ike and Tina Turner i 1969. Denne version fik også det højst placering af sangen, da den fik en 23. plads på R&B chart listen, og fik en 68. på pop listen.

Andre der har sunget sangen er blandt andre Etta James, Joe Cocker, og rock bandet Tindersticks.

Eksterne henvisninger 

Otis Redding tekst
Se Otis Redding ”I've Been Loving You Too Long”
Facts om “I've Been Loving You Too Long”
The Rolling Stones officielle tekst

Rolling Stones-sange
Singler fra 1965
Parlamentets Palads

Parlamentets Palads (Rumænsk: Palatul Parlamentului) i Rumænien er en enorm administrationsbygning i Bukarest, den næststørste i verden efter Pentagon-bygningen. Med en vægt på over 4 milliarder kg (4 millioner tons) er det den tungeste bygning i verden, og den synker med 6 millimeter om året. Det på trods af, at den stadig ikke er færdigindrettet. 70% af bygningen er tom og uanvendt. Byggeriet blev påbegyndt 25. juni 1984 og afsluttet i 1997.

Bygningen er kun delvis færdig, da indretningen af de fleste af de 1.100 værelser ikke er foretaget endnu. 400 af værelserne er indrettet.

I 2008 blev værdien af bygningen anslået til 3 milliarder euro, svarende til 3,4 milliarder dollar, hvilket gør den til verdens dyreste administrationsbygning.
 
Paladsets oprindelige navn var Folkets Hus (Casa Poporului), men i den post-kommunistiske tid blev det omdøbt. Først under revolutionen i 1989 med det nedsættende Ceauşescus Hus og derefter til det nuværende. Alligevel bliver bygningen den dag i dag af de fleste rumænere kaldt ved dets gamle navn, Casa Poporului.

Enhedens Boulevard 

Bulevardul Unirii, Enhedens Boulevard, oprindeligt Socialismens Sejrsboulevard, egentlig en avenue, som er bredere og, med omtrent 3.000 meters længde, 60 meter længere end Avenue des Champs-Élysées i Paris, blev bygget i 1980'erne gennem gamle bykvarterer og leder frem til Parlamentets Palads. Der er stort set intet forretningsliv og næsten ingen trafik på avenuen, som ender som næsten blind vej ved parlamentsbygningen.

Omkring 7 km2 - mellem en fjerdedel og femtedel af det gamle bycentrum - i Bukarest blev revet ned, 40.000 mennesker måtte flytte, et højdedrag blev fjernet, og en klosterkirke flyttet 100 meter for at gøre plads til byggerierne.

Eksterne henvisninger 

Bygninger, konstruktioner og anlæg i Bukarest
Slotte i Rumænien
Herăstrău Park

Herăstrău Park (Rumænsk: Parcul Herăstrău) er en stor park på den nordlige side af Bukarest, Rumænien i et område omkring Herăstrău Sø.

Parken har et areal på omkring 1,1 km², af hvilke 0,7 km² er søen. Oprindeligt var et stort areal marsk, men disse områder blev drænet mellem 1930 og 1935, hvorefter parken åbnede i 1936. Parken er inddelt i to zoner: en rustik eller naturlig zone (Muzeul Satului), som er mere eller mindre urørt; og en offentlig/"aktiv" zone med åbne arealer til rekreative aktiviteter. Små både er tilladt på søen.

På forskellige tider i dens historie har parken heddet Parcul Naţional, Parcul Karl II og Parcul I. V. Stalin. I en periode var en statue af Stalin opstillet i parken, men denne blev revet ned i 1956.

Eksterne henvisninger 
 Parcul Herăstrău  

Bygninger, konstruktioner og anlæg i Bukarest
Parker
Ret

Ret har flere betydninger, se disse artikler:

Ret (stilling) – en stilling, som fx soldater kan indtage
Madret
I jura og samfundsliv har ret flere betydninger:
Rettighed
Domstol
United Church of Christ

United Church of Christ, UCC, er et amerikansk kirkesamfund, der placerer sig i de reformerte og kongregationalistiske traditioner. Samfundet dannedes 1957, da Evangelical and Reformed Church og Congregational Christian Churches gik sammen. Teologisk anses UCC for et af de mere liberale kirkesamfund, hvilket der blandt andet giver sig udtryk i et positivt syn på homoseksualitet. Dog er der ganske stor teologisk spredning (et kendetegn for den kongregationalistiske tradition), og enkelte menigheder og medlemmer kan være ganske konservative i etiske og teologiske spørgsmål.

Eksterne henvisninger 

 United Church of Christ

Kirkesamfund
Dansk Kvindebiografisk Leksikon

Dansk Kvindebiografisk Leksikon er et nationalbiografisk leksikon over betydningsfulde kvinder i Danmarks historie. Leksikonet udkom i perioden 2000-2001 på forlaget Rosinante & Co og rummer 1.922 biografier.

KVINFO erhvervede i 2001 de ikke-kommercielle rettigheder og har lanceret en søgbar onlineudgave. Onlineartiklerne var som udgangspunkt identiske med dem i det trykte værk.

I 2022 blev Dansk Kvindebiografisk Leksikon flyttet til lex.dk, hvor også Dansk Biografisk Leksikon, Den Store Danske, Trap Danmark og 9 andre værker er tilgængelige.

Kilder

Eksterne henvisninger 
 Online udgave på lex.dk
Nongqawuse

Nongqawuse (1840'erne–1898) var xhosa–profetinden hvis profetier fik xhosaerne til at nedslagte deres eget kvæg i 1856–57. 

I april eller maj 1856 gik teenageren Nongqawuse og hendes ven Nombanda for at hente vand fra en dam nær mundingen af Gxarha. Da hun vendte tilbage, fortalte Nongqawuse sin onkel og Mhlakaza at hun havde mødt ånderne af tre af hendes forfædre.

Hun hævdede at ånderne havde fortalt hende, at xhosafolket skulle ødelægge deres avl og dræbe deres kvæg, kilden til deres velstand. Til gengæld skulle ånderne kaste de britiske nybyggere i havet. De skulle også fylde kornlagrene op og fylde kraalerne med flottere og friskere kvæg. Samtidig var mange af xhosaernes kvægflokke plaget med "lungesygdom", muligvis smittet af indført europæisk kvæg, og mange af dyrene var allerede døde. 

Mhlakaza gentog profetien overfor den øverste høvding, Sarhili. Sarhili beordrede sine tilhængere til at adlyde profetien, noget som fik bevægelsen til at brede sig til det punkt, hvor den ikke kunne kontrolleres. Kvægdrabene fik ikke kun konsekvenser for gcaleka, Sarhilis klan, men hele xhosanationen, og det er anslået at gcalekaerne dræbte mellem 300.000 og 400.000 dyr.

Nongqawuse forudsagde at forfædrenes krav skulle opfyldes den 18. februar 1857, hvor solen ville blive rød. Men den dag stod solen op med samme farve som alle andre dage, og profetiet blev ikke opfyldt. Til at begynde kastede Nongqawuses tilhængere skylden på dem, der ikke havde fulgt hendes instruktioner, men de vendte sig senere mod hende.

Efter krisen faldt befolkningstallet i Britisk Kaffraria fra 105.000 til mindre end 27.000 på grund af den resulterede hungersnød. I mindst ét tilfælde blev det rapporteret, at mennesker blev tvunget til at ty til kannibalisme. Nongqawuse blev arresteret af britiske myndigheder og sendt til Robben Island. Efter at hun blev sat fri, levede hun på en gård i distriktet Alexandria i den østlige Kapkolonien, hvor hun døde i 1898.

Kildeangivelser 

Personer fra Sydafrika
Tjek fødselsår
Sydafrikas historie
Landbrugsavisen

LandbrugsAvisen er en dansk avis, der udgives af LandbrugsMedierne.

Avisen er medlemsavis for interesseorganisationen Landbrug & Fødevarer. Avisens redaktion er uafhængig af organisationen.

LandbrugsAvisen anskuer verden fra landmandens synsvinkel, men uden at være ukritisk eller ensidig.

Historie 
Første nummer af avisen udkom i 1956 under navnet Landsbladet, der var medlemsavis for De Danske Landboforeninger.

Efter at De Danske Landboforeninger og Danske Husmandsforeninger i 2003 blev til Dansk Landbrug blev de to foreningers aviser Landsbladet og Landbrugsmagasinet slået sammen under det nuværende navn LandbrugsAvisen.

Dansk Landbrug blev i 2009 yderligere fusioneret med Landbrugsraadet og Danish Meat Association til det nuværende Landbrug & Fødevarer.

Eksterne henvisninger 
 LandbrugsAvisen – officiel hjemmeside .

Aviser fra Danmark
Landbrugstidsskrifter
Elfwood

Elfwood er en populær hjemmeside/kunstgalleri dedikeret til original science fiction og fantasy kunst og litteratur. Siden blev startet 1. maj 1996 af Thomas Abrahamsson  og beskriver sig selv som verdens største science fiction og fantasy kunstside. Den er opdelt i tre gallerier:

 SF&F Art (Science Fiction og Fantasy) er den centrale sektion (den var tidligere delt i to sektioner, "Lothlorien" til high fantasy kunst og "Zone 47" til science fiction og moderne/futuristisk fantasykunst).
 Wyvern's Library er til noveller og poesi med sci-fi og fantasy temaer.
 FanQuarter omhandler fanart baseret på visuelle medier såsom spil, film, tegneserier eller tv-serier – med sci-fi eller fantasytemaer.

Elfwood har også en sektion kaldet FARP  (Fantasy Art Resource Project) som indeholder hjælp og guides til at skrive, tegne eller andet der kan være nyttigt at vide for amatørkunstnere.

Underholdningsnetsteder
Martin Weibull

Martin (Johan Julius) Weibull (24 december 1835 – 17 april 1902) var en svensk-skånsk historiker. Han var far til Curt og Lauritz Weibull. 

I 1862 blev han docent i historie ved Lunds universitet. I 1883 blev han medlem af Det kongelige danske Selskab for Fædrelandets Historie. I 1887 blev han professor i historie og statskundskab i Lund. Samme år fik han Svenska Akademiens Karl Johans pris på grund af sine litterære fortjenester, og i 1889 blev han medlem af Kungliga Vitterhets Historie och Antikvitets Akademien.

Martin Weibull var den første til at anvende Skånelands flag i 1880'erne.

Referencer 

Historikere fra Sverige
Faglitterære forfattere fra Sverige
Ansatte ved Lunds Universitet
Personer fra Skåne
Svensksprogede forfattere fra Sverige
Eksplikation

Eksplikation er et begreb som har rødder i verbet "eksplicere", som omhandler det at "udfolde" noget eller "tydeliggøre" meningen med ting, at "sprede ud til at se" det som er implicit. 

Eksplikation associeres ofte med dets brug i litteraturkritik, mere specifikt explication de texte, hvor yderligere forståelser og betydninger fås ved "close reading" ("nærlæsning") af et digt, roman eller stykke.

Andre professioner og discipliner gør dog også brug af eksplikation.

Litteraturkritik
Semantik
Gaza (provins)

Gaza er en provins i det sydlige Mozambique med en befolkning på 1.062.380 indbyggere og et areal på 75.709 km². Hovedbyen er Xai-Xai.

Provinser i Mozambique
Experian

Experian er en global forretningsgruppe med aktiviteter i over 65 lande rundt om i verden og 15.500 medarbejdere. 

Experian A/S er et datterselskab af det børsnoterede Experian. I Danmark leverer Experian løsninger til kreditvurdering, risikostyring, inddrivelse af tilgodehavender samt segmentering, markedsføring, salg mv. 

Aktiviteterne i Danmark er etableret gennem opkøb af selskaberne Ribers kredit information (RKI), KOB (Købmandsstandens oplysningsbureau) og Scorex. Experians RKI database er Danmarks største register over dårlige betalere.

I Norden er Experian repræsenteret i Danmark, Norge (tidligere Creditinform A/S), Sverige og Finland.

Firmaets største operation, Experian North America, er et kreditbureau/kreditvurderingsbureau, og betragtes som et af de tre store amerikanske af slagsen sammen med Equifax og TransUnion. Experian har derudover også handler i de fleste europæiske lande samt Argentina, Brasilien, Chile, Sydafrika, Kina, Japan og Australien.
  
Experian opkøbte firmaet CheetahMail, et e-mail marketingsfirma grundlagt i 1998, med speciale i udvikling af e-mail marketingssoftware og -tjenester, i 2004. Samme år opkøbte de også QAS, som udvikler datakvalitetsløsninger på internationalt plan.

Experian arbejder i øjeblikket på at få tilladelse til en såkaldt "positiv registrering", der i princippet skal omfatte alle, der ønsker at optage en eller anden form for kredit. Det vil selvfølgelig være lån, men også mobilabbonnementer, el og vandforsyning med efterfølgende opkrævning og meget andet andet. I praksis altså en registrering af alle, der i princippet er frivillig, men reelt vil blive krævet for at kunne opnå kredit. Der findes, jævnfør artiklerne på Forbrugerrådets hjemmeside, en lang række dårlige erfaringer med denne type "oplysningsvirksomhed" fra bl.a. England og USA.

Referencer

Eksterne henvisninger 
 Officiel Global webside 
 Officiel Dansk webside 
 National Score Index 
 Forbrugerrådet – Tænk 

Virksomheder fra Irland
Kreditoplysningsbureauer
Dublin
Registre
Etableret i 1980
Inhambane (provins)

Inhambane er en provins i det sydlige Mozambique. Den ligger ved kysten og har et areal på 68 615 km². Hovedbyen bliver også kaldt Inhambane.

Klimaet er tropisk, men fugtigere langs kysten og tørrere i indlandet. Kysten har flere mangrove-sumpe.

Byen Inhambane eksisterede allerede i det 10. århundrede og var den sydligste havn, som araberne brugte til slavehandel. Regionen blev besøgt af Vasco da Gama i 1498, som krævede Inhambane-bugt for Portugal. Portugiserne etablerede en handelsstation i Inhambane i 1534.

Provinsen er den næststørste producent af cashew efter Nampula, og den producerer også kokosnødder og citrusfrugter. Mange fisk foregår langs kysten. Inhambane-bukta tiltrækker sig noget turisme, med et antal strande og en af de sidste genværende bestandene af dugonger i Mozambique.

Provinser i Mozambique
Manica (provins)

Manica er en provins i Mozambique med en befolkning på 974.208 indbyggere (1997) og et areal på 61.661 km². Hovedbyen er Chimoio. 

Provinser i Mozambique
Prince of Persia

Prince of Persia er titlen på et computerspilserie, bestående af adskillige spil til både PC, PlayStation 2, Xbox og Nintendo GameCube. Prince of Persia var oprindeligt en idé af Jordan Mechner.

Spil i serien 
 Prince of Persia (1989)
 Prince of Persia 2: The Shadow and the Flame (1993)
 Prince of Persia 3D (1999)
 Prince of Persia: The Sands of Time (2003)
 Prince of Persia: Warrior Within (2004)
 Prince of Persia: The Two Thrones (2005)
 Prince of Persia (2008)
 Prince of Persia: The Forgotten Sands (2010)

Andre fortolkninger 
 Lego Prince of Persia
 Prince of Persia: The Sands of Time

Eksterne henvisninger
Electronic Frontier Foundation

Electronic Frontier Foundation (EFF) er en organisation baseret i USA og med det erklærede mål at opretholde ytringsfriheden på Internettet i dagens digitale tidsalder. Dens hovedmål er at informere pressen, politikerne og offentligheden om civile rettigheder i forbindelse med teknologi og at agere som en forsvarer af disse rettigheder. EFF er en medlemsskabsorganisation som støttes af donationer, og er baseret i San Francisco med personale i Toronto, Ontario og Washington, D.C.

Eksterne henvisninger 
 EFF's webside 

Menneskerettigheder
Organisationer fra USA
Æbleskivepande

En æbleskivepande eller et æbleskivejern er en særlig pande til stegning af æbleskiver. Den har et antal halvkugledeformede fordybninger (typisk syv). Fordybningerne i den opvarmede pande smøres normalt med smør hvorefter den flydende æbleskivedej hældes i. Efter nogle minutter kan æbleskiverne vendes og endeligt undersøges med et bagepind om de er færdige (den skal komme tør ud).

Se også 

Kogegrej
Maputo (provins)

Maputo er en provins i Mozambique med en befolkning på 806.179 indbyggere og et areal på 26.058 km². Matola er hovedbyen i provinsen. 

Provinser i Mozambique
Arcul de Triumf

Arcul de Triumf er en triumfbue i den nordlige del af den rumænske hovedstad Bukarest på Kiseleff Vej.

Den første triumfbue i træ blev bygget i hast efter Rumæniens uafhængighed i 1878, så de sejrende tropper kunne marchere under den. En anden midlertidig bue blev bygget samme sted i 1922 efter første verdenskrig, men ødelagdes i 1935 for at gøre plads til den nuværende triumfbue, som blev indviet i september 1936.

Den er 27 meter høj og blev bygget efter planer af arkitekten Petre Antonescu. Dens grundplan er en rektangel på 25 x 11,50 m. De skulpturer, som facaden er dækket af, er lavet af berømte rumænske skulptører som Ion Jalea og Dimitrie Paciurea.

 

Bygninger, konstruktioner og anlæg i Bukarest
Triumfbuer
Nampula (provins)

Nampula er en provins i Mozambique med en befolkning på 2.975.747 indbyggere og et areal på 81. 606 km². Nampula er hovedbyen i provinsen. Under portugisisk styre blev denne provins kaldt Moçambique, men efter uafhængigheden blev navnet brugt for hele landet, og provinsen fik navnet efter sin hovedby.

Galleri 

 

Provinser i Mozambique
Niassa (provins)

Niassa er en provins i Mozambique med en befolkning på 900.000 indbyggere (2002) og et areal på 129 056 km². Lichinga er provinsens hovedby.

Elva Ruvuma udgør store dele af den nordlige grænse til Tanzania.

Provinser i Mozambique
Sofala (provins)

Sofala er en provins i Mozambique med en befolkning på 1.289.390 indbyggere og et areal på 68.018 km². Beira er hovedbyen. Provinsen er opkaldt efter den ødelagte havn Sofala.

Provinser i Mozambique
Bus Simulator 2008

Bus Simulator 2008 er et simulationsspil, hvor det går ud på i grove træk at køre et busselskab i en tysk by. Der er fire forskellige bydele i byen: Vorstadt (Forstad), Altstadt (Gamle bydel), Zentrum (Centrum) og Industri. Man kan vælge imellem at køre: Linienverkehr (rutetrafik, Sonderfahrten (særkørsel, fx militærtransport) og Tagesreisen (dagsrejser, fx byrundture) I linienverkehr er der 9 forskellige strækninger som er delt op i: 3 med 6 stoppesteder, 3 med 9 stoppestder og 2 med 12 stoppesteder. Hver af strækningerne kan køres om dagen, om natten og i regn/sne.              

Følgende bustyper er med i spillet:
 Tiger´s Town L (Lavgulvsbus)
 Cityliner (Lavgulvsbus)
 Tiger´s Regio (Oplandsbus)
 Volkan 1250 (Oplandsbus)
 Big Town (Ledbus)
 BG 900 (Ledbus)
 BGG 900 (Dobbelt ledbus)
 Star-Rider (Dobbeltdækkerbus)

Og ligeså mange busmodeller vil være til at downloade fra Bus Simulators hjemmeside, når de er færdige.

Man kan også selv bestemme billetprisen, og om man vil køre med reklamer på bussen og tjene ekstra penge. Der er også mulighed for at lave kampagner, der får flere folk til at tage bussen. Jo højere man sætter taksten, jo mindre passagere kommer der.

Første bonuspakke er udkommet med to nye bustyper.

Computerspil fra 2007
Windows-spil
Transportsimulationsspil
Tete (provins)

Tete er en provins i Mozambique med en befolkning på 1.144.604 indbyggere og et areal på 100.724 km². Tete er provinsens hovedby. Cahora Bassa-dæmningen ligger i provinsen.

Provinser i Mozambique
Zambezia (provins)

Zambezia er den næstfolkerigeste provins i Mozambique. Den ligger i den centrale kystregion, syd for Nampula og nord for Sofala. Provinsens hovedby er Quelimane ved Bons Sinais-floden.

Zambezia har en befolkning på 2.891.809 indbyggere og et areal på 103.127 km². Store dele af dette område ligger i nedslagsfeltet til Zambezi-floden. Meget af kysten består af mangrove-sumpe, og der er betydelige skove i indlandet.
Landbrugsprodukter inkluderer ris, majs, kassava, cashew, sukker, kokosnødder, citrusfrugt, bomuld og te. Landets største teproducenter er ved Gurúè. 

Provinser i Mozambique
Barfodspark

En barfodspark er en park med speciel fokus på fødderne. Den vil typisk bestå af et længere system af stier, hvor underlaget skifter, eller der er indrammede områder med skiftende underlag. Underlaget kan eksempelvis bestå af: 
grus
sten
forskellige naturmaterialer
sand
ler

Formål 
Formålet med en barfodspark er at kombinere en unik naturoplevelse med et sundhedsmæssige islæt. Barfodsgang stimulerer reflekszonerne under fødderne og sætter gang i kroppens kredsløb. Endvidere er barfodsgang god træning for fodens muskler, sener og led. 

Ofte vil en barfodspark indeholde elementer af den tyske Kneipp-terapi, f.eks. i form af et koldtvandssoppebassin eller Kneipp-slanger til afkøling af arme og ben. Dette er ligeledes med til at stimulere kroppens kredsløb.

Eksterne henvisninger 

Klovtoft Barfodspark

Parker

en:Barefoot#Hiking